## 

## **โรงเรียนสาธิตมหาวิทยาลัยราชภัฏสวนสุนันทา**

## **แผนการจัดการเรียนรู้กลุ่มสาระการเรียนรู้ คณิตศาสตร์** **ชั้นประถมศึกษาปีที่** 3

## **หน่วยการเรียนรู้** **5 การเรียงลำดับจำนวน**

**เรื่อง** จำนวนนับไม่เกิน 100,000 **เวลา** 2 ชั่วโมง

**อาจารย์ผู้สอน** อาจารย์จารุณี ศุภชาต

............................................................................................................................................................................

**1. สาระสำคัญ**

การเรียงลำดับจำนวนหลายๆจำนวนทำได้โดยการเปรียบเทียบจำนวนทีละคู่แล้วเรียงลำดับจากจำนวนที่มีค่าน้อยไปหาจำนวนที่มีค่ามากหรือจากจำนวนที่มีค่ามากไปหาจำนวนที่มีค่าน้อย

**2. ตัวชี้วัดชั้นปี**

ค 1.1 ป. 3/1

ค 1.1 ป. 3/2

**3. จุดประสงค์การเรียนรู้**

1. เมื่อกำหนดจำนวนนับไม่เกิน 100,000 ให้สามารถเปรียบเทียบจำนวนและใช้เครื่องหมาย=, ≠, >, < ได้ (K)

2. ทำงานตามลำดับขั้นตอนสะอาดเรียบร้อยและส่งงานตรงกำหนดเวลา (A)

3. นำความรู้ไปใช้ในการเรียนวิชาอื่นและในชีวิตประจำวัน (P)

**4. สาระการเรียนรู้**

เรียงลำดับจำนวนที่มีค่าน้อยไปหาจำนวนที่มีค่ามากหรือจากจำนวนที่มีค่ามากไปหาจำนวนที่มี


ค่าน้อย

**5. กระบวนการจัดการเรียนรู้**

**ขั้นนำเข้าสู่บทเรียน**

1. ทบทวนการเปรียบเทียบจำนวนนับสองจำนวนที่ไม่เกิน 100,000 โดยเน้นให้นักเรียนบอกเหตุผลว่ามีจำนวนหลักเท่ากันหรือไม่มีกี่หลักตัวเลขแต่ละตัวมีค่าเท่าไรจำนวนใดมีค่ามากกว่าจำนวนใดมีค่าน้อยกว่าเพราะเหตุใด

2. นักเรียนช่วยกันคิดเติมตัวเลขลงในช่องว่าง 10 ข้อให้มีความสัมพันธ์กับโจทย์ที่กำหนดให้



3. นักเรียนช่วยกันร้องเพลงมาเรียนคณิตศาสตร์

**เพลงมาเรียนคณิตศาสตร์**

เนื้อร้อง...ราตรี รุ่งทวีชัย ทำนอง...สามสิบยังแจ๋ว

ชั่วโมงนี้มาเรียน หนูจงพากเพียรเรียนวิชาคณิตฯ

หนูอย่าเพิ่งเบือนบิดคณิตศาสตร์ก็มีเรื่องแจ๋ว

มาร่วมมาร้องเพลงกัน เพื่อความมุ่งมั่นมาร้องกันเจื้อยแจ้ว

คณิตศาสตร์เพริดแพร้วได้เรียนแล้วช่วยสร้างปัญญา

**ขั้นกิจกรรมการเรียนรู้**

1. ครูยกตัวอย่างจำนวนที่มีค่าไม่เกิน 100,000 สามถึงห้าจำนวนแล้วให้นักเรียนเรียงลำดับจากจำนวนที่มีค่ามากไปหาจำนวนที่มีค่าน้อยและจำนวนที่มีค่าน้อยไปหาจำนวนที่มีค่ามากโดยเปรียบเทียบทีละคู่

2. นักเรียนแบ่งกลุ่มกลุ่มละ 4 คน เขียนจำนวนที่มีค่าไม่เกิน 100,000 คนละหนึ่งจำนวนใส่กระดาษไว้เมื่อครบสี่แผ่นให้แต่ละกลุ่มยืนเรียงลำดับจากจำนวนที่มีค่ามากไปหาจำนวนที่มีค่าน้อยหรือจำนวนที่มีค่าน้อยไปหาจำนวนที่มีค่ามากทำกิจกรรมทำนองนี้จำนวน10ครั้งโดยเปลี่ยนกระดาษและเขียนตัวเลขใหม่ทุกครั้งกลุ่มใดตอบถูกมากที่สุดเป็นผู้ชนะ

3. ครูมอบหมายให้นักเรียนเขียนแผนภาพความคิดการเรียงลำดับจำนวนที่มีหลายหลักหลายจำนวนแล้วเก็บในแฟ้มสะสมผลงาน

4. นักเรียนศึกษาเนื้อหาในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3 (บริษัท สำนักพิมพ์วัฒนาพานิช จำกัด)

5. นักเรียนทำใบกิจกรรมที่ 5 การเรียงลำดับในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3 (บริษัท สำนักพิมพ์ วัฒนาพานิช จำกัด)

**ขั้นฝึกฝนผู้เรียน**

1. นักเรียนแบ่งกลุ่มกลุ่มละ 5 คน เขียนปี พ.ศ. ที่เกิดสองหลักแล้วตามด้วยเดือนเกิดสองหลักและวันที่เกิดสองหลักจากนั้นช่วยกันเรียงตัวเลขจากจำนวนที่มีค่ามากไปหาจำนวนที่มีค่าน้อยเช่นมานพเกิดปี พ.ศ.2534เดือนมีนาคมวันที่20จะเขียนเป็นตัวเลขได้ดังนี้ 34 03 20 เป็นต้น

2. ให้นักเรียนสำรวจรหัสไปรษณีย์ของเพื่อนๆจำนวน 5 คน ที่ไม่ซ้ำกัน (หรือเปิดจากสมุดรหัสไปรษณีย์) แล้วเรียงลำดับจากจำนวนที่มีค่าน้อยไปหาจำนวนที่มีค่ามากหรือจำนวนที่มีค่ามากไปหาจำนวนที่มีค่าน้อย

**ขั้นการนำไปใช้**

1. เปรียบเทียบอายุจากปี พ.ศ. ที่เกิดได้

2. เปรียบเทียบจำนวนต่าง ๆ ที่พบเห็นในชีวิตประจำวันได้

3. นำความรู้ที่ได้ไปใช้ในชีวิตประจำวัน

**ขั้นสรุปความคิดรวบยอด**

การเรียงลำดับจำนวนหลายจำนวนทำได้โดยการเปรียบเทียบจำนวนทีละคู่แล้วเรียงลำดับจากจำนวนที่มีค่าน้อยไปหาจำนวนที่มีค่ามากหรือจากจำนวนที่มีค่ามากไปหาจำนวนที่มีค่าน้อย

**6. สื่อ/แหล่งเรียนรู้**

1. ข้อมูลสถิติต่างๆที่มีจำนวนไม่เกิน 100,000

2. บัตรจำนวนนับ

3. แผ่นภาพโฆษณาสินค้าที่ระบุไว้

4. ใบกิจกรรมที่ 5 การเรียงลำดับจำนวนในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3 (บริษัท สำนักพิมพ์วัฒนาพานิชจำกัด)

5. หนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3

**กิจกรรมเสนอแนะ**

1. ประดิษฐ์บัตรตัวเลขที่มีค่าไม่เกิน 100,000 ตามจินตนาการได้

2. สำรวจเบอร์โทรศัพท์รหัสไปรษณีย์ป พ.ศ. ที่เกิดแล้วนำมาเรียงลำดับจำนวน

**7. การวัดและประเมินผลการเรียนรู้**

**ด้าน ความรู้ (K)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตจากการซักถามการแสดง  ความคิดเห็นการให้ข้อเสนอแนะและการอภิปรายร่วมกัน | – แบบบันทึกผลการอภิปราย  – แบบบันทึกความรู้ | ผ่านเกณฑ์เฉลี่ย 3 ขึ้นไป |
| 2.สังเกตขณะปฏิบัติตามใบ  กิจกรรมที่ 5 การเปรียบเทียบ  จำนวน | – ใบกิจกรรมที่5การเปรียบเทียบ  จำนวน | ผ่านเกณฑ์เฉลี่ย 3 ขึ้นไป |

**ด้านคุณธรรม จริยธรรม และ ค่านิยม (A)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมขณะทำงานร่วมกับกลุ่ม | – แบบประเมินพฤติกรรมขณะทำงานร่วมกับกลุ่ม | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการด้านคุณธรรมจริยธรรมและ  ค่านิยม | – แบบประเมินด้านคุณธรรม  จริยธรรมและค่านิยม | ผ่านเกณฑ์เฉลี่ย 3 ขึ้นไป |

**ด้านทักษะ/กระบวนการ (P)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมการสื่อสาร  การเชื่อมโยงหลักการความรู้ทางคณิตศาสตร์ | – แบบประเมินด้านทักษะ/  กระบวนการ | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการประเมินด้านทักษะ/กระบวนการ |

8. **บันทึกหลังการจัดการเรียนรู้**

1. ปัญหา/อุปสรรคในการจัดการเรียนรู้............................................................................................................................................................................ ............................................................................................................................................................................ ............................................................................................................................................................................

2. แนวทางการแก้ปัญหาเพื่อพัฒนาการจัดการเรียนรู้ ........................................................................................................................................................................................................................................................................................................................................................ ............................................................................................................................................................................

ลงชื่อ ..........................................................

(อาจารย์จารุณี ศุภชาต) ผู้สอน

**9.** การตรวจปรับปรุงแก้ไขและข้อเสนอแนะของผู้ตรวจ

............................................................................................................................................................................

............................................................................................................................................................................

............................................................................................................................................................................

ลงชื่อ ..........................................................ลงชื่อ ..........................................................

(อาจารย์...................) ผู้ตรวจ

**แนวทางบูรณาการ**

ภาษาไทย  เขียนจำนวนที่มีค่าไม่เกิน 100,000 เป็นเลขไทย

วิทยาศาสตร์  เรียงลำดับระยะห่างระหว่างโลกและดาวเคราะห์ดวงอื่น ๆ

สังคมศึกษาฯ  เรียงลำดับข้อมูลเกี่ยวกับประชากรและพื้นที่

ศิลปะ  เขียนแผนภาพความคิดแสดงการเรียงลำดับจำนวน

สุขศึกษาฯ  เล่นเกมการเรียงลำดับจำนวน

ภาษาต่างประเทศ  อ่านและเขียนจำนวนที่มีค่าไม่เกิน 100,000 เป็นภาษาอังกฤษ

การงานอาชีพฯ  ฝึกพิมพ์จำนวนต่างๆด้วยเครื่องคอมพิวเตอร์และเครื่องคิดเลข